

**Bonyhád Város Önkormányzata**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ELŐTERJESZTÉS**

Bonyhád Város Önkormányzati Képviselő- testületének 2020. január 23-i

rendes/rendkívüli testületi ülésére

|  |  |
| --- | --- |
| Tárgy: | Döntés iskolafogászati ellátást érintő működési engedély módosítás heti rendelési időt érintő változásáról |
| Előterjesztő: | Dr. Puskásné dr. Szeghy Petra jegyző |
| Előterjesztést készítette: | Dr. Puskásné dr. Szeghy Petra jegyző |
| Előterjesztés száma: | 13. sz. |
| Előzetesen tárgyalja: | Humán Bizottság |
| Melléklet: | - |
| Az előterjesztés a jogszabályi feltételeknek megfelel: | Dr. Márton Antal aljegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

Bonyhád Város Önkormányzata a működtetője a Bonyhád, Fáy ltp. 34. szám alatti iskolafogászati ellátásnak. Az iskolafogászati alapellátáshoz tartozó oktatási intézményben a tanulói létszám emelkedett, melyről a Tolna Megyei Kormányhivatal Népegészségügyi Főosztály Egészségfejlesztési és Igazgatási Osztályát a Nemzeti Egészségbiztosítási Alapkezelő tájékoztatta. A tanulólétszám emelkedése miatt a heti rendelési idő az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III.3.) kormányrendelet értelmében nőtt, az eddigi 27,5 óráról 28,5 órára. Emiatt szükséges a rendelési idő emelése is, melyről a működtetőnek, azaz a képviselő-testületnek kell döntenie. Az egészségügyi szolgáltatás gyakorlásának általános feltételeiről, valamint a működési engedélyezési eljárásról szóló 96/2003. (VII.15.) kormányrendelet értelmében az egészségügyi szolgáltató (Bonyhád Város Önkormányzata) határozza meg a rendelési időt, mely függ a gyermeklétszámtól.

A határozat 1. számú melléklete tartalmazza a rendelési időt, melyet 2020. január 1-től a fogorvos már alkalmaz.

Kérem a Tisztelt Képviselő-testületet, hogy a fentiek alapján döntsön az értékesítésről és fogadja el a határozati javaslatomat.

# Határozati javaslat

Bonyhád Város Önkormányzati Képviselő-testülete a 7150 Bonyhád, Fáy ltp. 34. szám alatt működő iskolafogászati ellátás (szakmai szervezeti egység azonosító: 170096006) heti rendelési idejét az alábbiak szerint határozza meg 2020. január 1. napjától:

|  |  |
| --- | --- |
| Hétfő | 8.00-13.00 |
| Kedd | 10.00-17.00 |
| Szerda | 8.00-13.00 |
| Csütörtök | 10.00-17.00 |
| Péntek | 8.00-12.30 |
| **Heti óraszám összesen:** | **28,5 óra** |

Határidő: azonnal

Felelős: Filóné Ferencz Ibolya polgármester

Végrehajtásért felelős: Dr. Márton Antal aljegyző

Bonyhád, 2020. január 17.

 Dr. Puskásné dr. Szeghy Petra

 jegyző